stanford-oval/wikipedia huggingface dataset:
เหตุฝูงชนเบียดกันจนเสียชีวิตที่แอสโตรเวิลด์เฟสติวัล

| --- | --- |
เอ็นอาร์จีพาร์ก สถานที่จัดแอสโตรเฟสติวัล
วันที่: 5 พฤศจิกายน ค.ศ. 2021 (2021-11-05)
ที่ตั้ง: ฮิวสตัน รัฐเท็กซัส สหรัฐ
ประเภท: การเบียดกันของฝูงชน
สาเหตุ: กำลังอยู่ระหว่างการตรวจสอบ
เสียชีวิต: 10
บาดเจ็บไม่ถึงตาย: มากกว่า 300 ราย
ในวันที่ 5 พฤศิจกายน 2021 เกิดการเบียดกันของฝูงชนจนมีผู้เสียชีวิตในระหว่างคืนแรกของเทศกาลดนตรีแอสโตรเวิลด์เฟสติวัล ซึ่งจัดขึ้นโดยแทรวิส สก็อตต์ แรปเปอร์ชาวอเมริกัน มีผู้เสียชีวิตในที่เกิดเหตุ 8 ราย มีผู้ถูกนำส่งโรงพยาบาลทันที 23 ราย และอีกมากกว่า 300 รายได้รับบาดเจ็บ เข้ารักษาในโรงพยาบาลสนามในพื้นที่จัดงาน
ผู้เสียชีวิตในที่เกิดเหตุจำนวนแปดราย อายุตั้งแต่ 14 ถึง 27 ปี ในวันที่ 10 พฤศจิกายน มีรายงานผู้เสียชีวิตรายที่เก้า เป็นสตรีเชื้อสายเอเชียใต้วัย 22 หลังเธอเข้าสู่ภาวะสมองตายในวันที่ 9 และเสียชีวิตในวันต่อมา และผู้เสียชีวิตรายที่สิบเป็นเด็กชายวัย 9 ปี หลังแพทย์ให้ยาให้เกิดภาวะโคมาและเสียชีวิตในวันที่ 14 พฤศจิกายน
การสงครามนอกประเทศ

การสงครามนอกประเทศ (อังกฤษ: expeditionary warfare) คือการนำทหารของรัฐไปรบในต่างประเทศ โดยเฉพาะอย่างยิ่งห่างจากฐานที่ตั้งไว้ กำลังรบนอกประเทศเป็นส่วนหนึ่งของแนวคิดสมัยใหม่ของหน่วยพร้อมรบเคลื่อนที่เร็ว ตามหลักโดยพื้นฐานแล้ว กำลังรบนอกประเทศต้องพึ่งพาตนเองด้วยความสามารถในการส่งกำลังบำรุงของหน่วยขึ้นตรง และมีอาวุธสนับสนุนเต็มรูปแบบ
ในสมัยโบราณ

ตัวอย่างแรกสุดของการสงครามนอกประเทศมาจากการรุกรานของชนทะเล ซึ่งเป็นคำที่ใช้สำหรับสมาพันธรัฐผู้จู่โจมทางทะเลแห่งสหัสวรรษที่ 2 ก่อนคริสตกาล ที่ล่องเรือเข้าไปในชายฝั่งตะวันออกของทะเลเมดิเตอร์เรเนียน ซึ่งก่อให้เกิดความไม่สงบทางการเมือง และพยายามที่จะเข้าหรือควบคุมดินแดนของอียิปต์ในช่วงปลายราชวงศ์ที่สิบเก้า และโดยเฉพาะอย่างยิ่งในปีที่ 8 ของฟาโรห์แรเมซีสที่ 3 แห่งราชวงศ์ที่ยี่สิบ
ยุทธวิธีการตีโฉบฉวยได้ขยายไปสู่ปฏิบัติการการสงครามนอกประเทศที่ซับซ้อนยิ่งขึ้นโดยอเล็กซานเดอร์มหาราช ซึ่งใช้เรือรบสำหรับการขนส่งกองทหารและการส่งกำลังบำรุงในการทัพที่ปะทะกับจักรวรรดิเปอร์เซีย
แบบอย่างต่อไปของการสงครามนอกประเทศในสมัยโบราณของบริเวณเมดิเตอร์เรเนียน คือชาวคาร์เธจที่แนะนำสองมิติใหม่ให้กับการใช้กองกำลังทัพเรือ โดยการจัดเตรียมปฏิบัติการไม่เพียงแต่รวมกำลังทางเรือและทางบก แต่ยังรวมถึงการรวมกองกำลังหลายชาติทางยุทธศาสตร์ในช่วงปฏิบัติการทางบก เมื่อแฮนนิบัลประสบความสำเร็จที่เลื่องลือที่สุดในการระเบิดขึ้นของสงครามพิวนิกครั้งที่สองจากการเดินทัพ ซึ่งรวมถึงช้างศึก ที่ข้ามจากคาบสมุทรไอบีเรีย ผ่านเทือกเขาพิรินีและเทือกเขาแอลป์ เข้าสู่ตอนเหนือของอิตาลี
ตามแบบฉบับของคาร์เธจ ชาวโรมันใช้ปฏิบัติการนอกประเทศอย่างกว้างขวางเพื่อขยายอาณาจักร และมีอิทธิพลในทะเลเมดิเตอร์เรเนียนรวมถึงที่อื่น ๆ ตลอดจนการพิชิตบริเตนของโรมันซึ่งไม่ได้เป็นเพียงปฏิบัติการนอกประเทศที่ถูกจำกัดเท่านั้น แต่ยังรวมถึงการยึดครองระยะยาวและการตั้งถิ่นฐานของชาวโรมันในดินแดนต่าง ๆ
ราชวงศ์ฮั่นของจีนโบราณยังมีชื่อเสียงในการสงครามนอกประเทศเพื่อจัดการกับชาวซฺยงหนูเร่ร่อนในช่วงสงครามฮั่น–ซฺยงหนู ภายใต้พระราชโองการจักรพรรดิฮั่นอู่ ฝ่ายฮั่นได้เปิดฉากการตีโฉบฉวยทางไกลหลายครั้งลึกเข้าไปในดินแดนซฺยงหนู การโจมตีของนายพลชาวฮั่นผู้มีชื่อเสียงอย่างเว่ย์ ชิง และฮั่ว ชฺวี่ปิ้ง มีความโดดเด่นเป็นพิเศษ โดยทั้งสองได้รับการบันทึกสำหรับกองทหารที่ส่งไปปฏิบัติการนอกประเทศที่ประสบความสำเร็จหลายครั้งระหว่าง 127 ถึง 119 ปีก่อนคริสตกาล ซึ่งในที่สุดก็ผนวกระเบียงเหอซีและขับไล่ซฺยงหนูออกจากเทือกเขาฉีเหลียน กองกำลังฮั่นนอกประเทศส่วนใหญ่ประกอบด้วยทหารม้าและโดยทั่วไปแล้วจะจัดเรียงเป็นแถวตอน พวกเขายังเดินทางข้ามระยะทางกว้างใหญ่บ่อยครั้ง–กล่าวกันว่าฮั่ว ชฺวี่ปิ้ง ได้เดินทาง 2,000 ลี้ ประมาณ 620 ไมล์ ในระหว่างการตีโฉบฉวยครั้งหนึ่งของเขา
ดูเพิ่ม

การส่งกำลังบำรุงทางทหาร
แหล่งข้อมูลอื่น

Response Force Task Group (RFTG) เก็บถาวร 2013-03-18 ที่ เวย์แบ็กแมชชีน (Royal Navy PDF)
อเล็กซานเดอร์มหาราชรบในประเทศอินเดีย
จักรวรรดิอเล็กซานเดอร์มหาราช
การทัพฮั่นปะทะกับซฺยงหนูแสดงเป็นสีแดง
โรงเรียนราชนันทาจารย์ สามเสนวิทยาลัย ๒

| โรงเรียนราชนันทาจารย์ สามเสนวิทยาลัย ๒ |
| --- | --- |
Ratchanantajarn Samsenwittayalai2 School

ที่ตั้ง
ราชนันทาจารย์ สามเสนวิทยาลัย ๒ราชนันทาจารย์ สามเสนวิทยาลัย ๒ (กรุงเทพมหานคร)
ข้อมูล
ชื่ออื่น: ส.ส.๒ / S.S.2
คติพจน์: สทฺธา สาธุ ปติฏฐิตา "ศรัทธาตั้งมั่นแล้ว ยังประโยชน์ให้สำเร็จ"
สถาปนา: 30 เมษายน พ.ศ. 2539 
เขตการศึกษา: สำนักงานคณะกรรมการการศึกษาขั้นพื้นฐาน กระทรวงศึกษาธิการ
สี: ชมพู-เขียว
เพลง: ราชนันทาจารย์ สามเสนวิทยาลัย ๒
ต้นไม้: กัลปพฤกษ์
เว็บไซต์: www.samsen2.ac.th 
โรงเรียนราชนันทาจารย์ สามเสนวิทยาลัย ๒ เป็นโรงเรียนหลวงปู่ผล อกฺกโชติ หรือ พระราชนันทาจารย์ ได้บริจาคที่ดินจำนวน 5 ไร่ ในซอยสะพาน 99 ริมคลองเปรมประชากร ในปลายปีการศึกษา 2537 ให้สร้างโรงเรียนมัธยมศึกษา ชื่อโรงเรียนจึงมีชื่อ "ราชนันทาจารย์" อยู่ในชื่อของโรงเรียนแห่งนี้จนถึงปัจจุบัน
กระทรวงศึกษาธิการประกาศจัดตั้งโรงเรียนนี้เมื่อวันที่ 30 เมษายน 2539 พร้อมกับอีกหลายโรงเรียน เช่น โรงเรียนคอนสาวิทยา, โรงเรียนขอนแก่นวิทยายน ๒ (สมาน สุเมโธ), โรงเรียนศิลาทองพิทยาสรรค์ และ โรงเรียนหัวเรือพิทยาคม ตามนโยบายปฏิรูปการศึกษา
ประวัติ

ปลายปีการศึกษา 2537 พระราชนันทาจารย์
เจ้าอาวาสวัดเวตวันธรรมาวาส บริจาคที่ดินจำนวน 5 ไร่ ซึ่งตั้งอยู่บนถนนประชาชื่น ซอยสะพาน 99 ริมคลองเปรมประชากร ให้สร้างโรงเรียนมัธยมศึกษาโดยให้ นายชลอ บุญก่อ โรงเรียนนนทรีวิทยา ทำหน้าที่เลขานุการ ปลัดกระทรวงศึกษาธิการ (ดร.โกวิท วรพิพัฒน์) ในขณะนั้นเป็นผู้ประสานงานและเปิดดำเนินการเป็นโรงเรียนมัธยมศึกษาสาขาโรงเรียนสามเสนวิทยาลัย ในปีการศึกษา 2538 รับนักเรียนชั้น ม.1 รุ่นแรกโดยใช้อาคารฝึกอบรมครูหน่วยศึกษานิเทศก์ เป็นสถานที่ตั้งโรงเรียนชั่วคราว แต่ที่ดินดังกล่าวนั้น ต้องร่วมมือกับกองสลากฯ จ่ายค่าขนย้ายให้ชาวบ้านในชุมชนสลัมซึ่งเป็นที่ตั้งของโรงเรียนในปัจจุบัน เป็นจำนวนเงินหลายแสน
กระทรวงศึกษาธิการมีประกาศจัดตั้งโรงเรียนอย่างเป็นทางการ ในวันที่ 30 เมษายน 2539 และโรงเรียนยังได้รับพระมหากรุณาธิคุณจากพระบาทสมเด็จพระเจ้าอยู่หัวให้ใช้ชื่ออาคารเรียนพิเศษว่า อาคารเฉลิมพระเกียรติ ปีกาญจนาภิเษกพระบาทสมเด็จพระเจ้าอยู่หัว พร้อมทั้งให้เชิญตราสัญลักษณ์ งานฉลองศิริราชสมบัติ 50 ปีประดิษฐ์ที่สมเด็จพระญาณสังวร สมเด็จพระสังฆราช สกลมหาสังฆปริณายก เสด็จวางศิลาฤกษ์อาคารดังกล่าว ในวันที่ 21 พฤศจิกายน 2539
ในปี พ.ศ. 2540 ได้รับมอบที่ดินจาก พระราชนันทาจารย์ องค์อุปถัมภ์โรงเรียน ได้มอบที่ดินส่วนตัวเพื่อแก้ปัญหาการจราจรที่เกิดขึ้นในอนาคต เพิ่มอีก 197 ตารางวา
ในปี พ.ศ. 2541 โรงเรียนได้รับงบประมาณสนับสนุนจาก สำนักงานสลากกินแบ่งรัฐบาล จำนวนเงิน 12,000,000 บาท (สิบสองล้านบาทถ้วน) เพื่อก่อสร้างอาคารกาญจนาภิเษก ใช้เป็นอาคารห้องสมุด และห้องพยาบาล
ปีการศึกษา 2543 พระราชนันทาจารย์ ได้มอบที่ดินเพิ่มเติมอีก 13 ตารางวา
ปีการศึกษา 2547 โรงเรียนได้งบประมาณก่อสร้างอาคารเอนกประสงค์ 5 ชั้น จำนวน 30,000,000 บาท (สามสิบล้านบาทถ้วน) พระราชนันทาจารย์ องค์อุปถัมภ์โรงเรียน วางศิลาฤกษ์อาคารเอนกประสงค์ 5 ชั้น และมณฑปหลวงพ่อสัมฤทธิ์ พระพุทธรูปประจำโรงเรียน วันที่ 23 มิถุนายน 2547
วันที่ 29 ตุลาคม 2547 สำนักสลากกินแบ่งรัฐบาล สนับสนุนเงินจำนวน 30,000,000 บาท โดย คณะกรรมการพิจารณาโครงการเพื่อสาธารณประโยชน์ จากรายได้โดยออกสลากพิเศษ กรมบัญชีกลาง กระทรวงการคลัง ส่งมอบเช็คธนาคารกรุงไทยจำกัด(มหาชน) สาขาย่อยกระทรวงการคลัง เลขที่ CH.X 2894533 ลงวันที่ 26 ตุลาคม 2547 ในการจัดซื้อที่ดินเพิ่มอีก 3 ไร่ 114.9 ตารางวา เพื่อสร้างสนามกีฬาเอนกประสงค์โดยได้รับความอนุเคราะห์จากชัชวาลย์ คงอุดม อดีตสมาชิกวุฒิสภากรุงเทพมหาคร เขตบางซื่อ ในการประสานติดต่อผู้บริหารระดับต่าง ๆ ของฝ่ายรัฐบาล
วันที่ 28 ธันวาคม 2549 โรงเรียนได้รับพระมหากรุณาธิคุณ พระราชทานชื่ออาคารเอนกประสงค์ว่า "อาคารเฉลิมพระเกียรติ สมเด็จพระนางเจ้าฯ พระบรมราชินีนาถ เนื่องในโอกาสพระราชพิธีเฉลิมพระชนมพรรษา 6 รอบ 12 สิงหาคม 2547 ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานเปิดอาคารเรียนหลังใหม่
ทำเนียบผู้บริหารโรงเรียน

อดีต – ปัจจุบัน
2538-2542 นายชลอ บุญก่อ
2542-2542 นางวิมวดี ธรรมาธิคม
2542-2546 นางสุรณี ทศิธร
2546-2551 นางจำนงค์ แจ่มจันทรวงศ์
2551-2554 ดร.บุญธรรม พิมพาภรณ์
2554-2556 นางจิรา อ่อนไสว
2556-2559 นายไชยา กัญญาพันธุ์
2559-2563 นายกิตติศักดิ์ สมพล
2563-2566 ดร.เพลินใจ พฤกษชาติรัตน์
2566-2567 ดร.พงศ์ไท คีรีวงศ์วัฒนา
2567-ปัจจุบัน ดร.คุรุรัตน์ วรวณิชชา
ตราสัญลักษณ์โรงเรียน

ดวงประทีปเหนืออักษรย่อชื่อโรงเรียนภายในวงกลม มีปรัชญาของโรงเรียนและคำแปลเขียนล้อมวงกลมรอบนอก และชื่อโรงเรียนในแถบโบว์ปลายพลิ้วรูปครึ่งวงกลมที่ส่วนล่างสุด
ประเภทห้องเรียน > ระดับชั้นมัธยมศึกษาตอนต้น (ม.1-ม.3)

ห้องเรียนโครงการพิเศษ (MEP) (ห้อง 1)
ห้องเรียนปกติ (ห้อง 2-7)
ประเภทห้องเรียน > ระดับชั้นมัธยมศึกษาตอนปลาย (ม.4-ม.6)

แผนการเรียนโครงการพิเศษ (MEP) (ห้อง 1)
แผนการเรียนวิทยาศาสตร์-คณิตศาสตร์ (ห้อง 2-3)
แผนการเรียนคณิตศาสตร์-ภาษาอังกฤษ (ห้อง 4-5)
แผนการเรียนภาษาต่างประเทศ (ภาษาจีน, ภาษาญี่ปุ่น, (ภาษาฝรั่งเศส ปิดทำการเรียนการสอน ปี 2560)) (ห้อง 6)
บทเพลงประจำสถาบัน

บทเพลงประจำสถาบัน มาร์ช ราชนันทาจารย์ สามเสนวิทยาลัย ๒
เนื้อร้อง-ทำนอง: "พรพิรุณ"
จังหวะ: Grand March 90
กีฬาสีภายใน

กีฬาสีภายในได้มีการจัดขึ้นครั้งแรกตั้งแต่ปีการศึกษาแรกเรื่อยมาจนมาถึงปีการศึกษา 2551 ต่อมาในปีการศึกษา 2552 ได้เปลี่ยนชื่อการแข่งขันกีฬาสีภายในเป็น กัลปพฤกษ์เกมส์ ซึ่งจะจัดในปลายปีของทุกปี การแข่งขันกีฬาแต่ละประเภทจะมีขึ้นก่อนวันงานกีฬาสีเพื่อหาผู้ชนะ ในวันกีฬาสีนั้นจะมีการเดินขบวนพาเหรด ตั้งแต่บริเวณหน้าวิทยาลัยเทคโนโลยีวิมลบริหารธุรกิจ มายังสนามกีฬาอเนกประสงค์ของโรงเรียน จากนั้นจะเริ่มพิธีเปิดการแข่งขัน เมื่อพิธีเปิดสิ้นสุดลงจะมีการประกวดท่ากายบริหารประกอบเพลง ต่อด้วยการประกวดสแตนด์เชียร์ในภาคเช้า-ภาคบ่าย สลับกับการการมอบเหรียญรางวัลแก่นักกีฬาที่ชนะเลิศทุกประเภท นอกจากนี้ยังมีกิจกรรมอื่น ๆ เช่น การแข่งขันฟุตซอลของอาจารย์ (บางครั้ง)
พระพุทธรูปประจำโรงเรียน

หลวงพ่อสัมฤทธิ์ เป็นพระศักดิ์สิทธิ์ หน้าตักกว้าง 7 นิ้ว สูง 12 นิ้ว ชาวบ้านเคารพนับถือว่าเป็นพระคู่บ้านของชาวบางซื่อ เดิมนั้นท่านถูกฝังอยู่ใต้ดิน ทางทิศเหนือของอุโบสถวัดเวตวันธรรมาวาส (วัดเซิงหวาย) มาช้านาน วันหนึ่งท่านได้มาเข้าฝัน ว่าถ้าอยากให้บ้านเมืองสงบสุขก็ให้นำท่านขึ้นมาสักการบูชา เหตุการณ์นั้นเกิดขึ้นเมื่อใดไม่แจ้งชัด แต่วัดนี้มีอายุราวต้นกรุงรัตนโกสินทร์ และประเพณีแห่เรือชักพระวัดเซิงหวาย ก็สืบเนื่องมานับร้อยปี
ศิษย์เก่าที่มีชื่อเสียง

นายชนินทร์ จันมา (ศิษย์เก่ารุ่นที่ 1) วิศวกรรมศาสตร์บัณฑิต(เกียรตินิยมอันดับ 2) จุฬาลงกรณมหาวิทยาลัย ชนะเลิศ หุ่นยนต์กู้ภัยระดับประเทศและระดับนานาชาติ
นางสาวอาภารัตน์ ครองรุ่งโรจน์ (อั้ม) (ศิษย์เก่ารุ่นที่ 4) ได้รับตำแหน่ง ขวัญใจช่างภาพและนักเรียน-ครู ในการประกวดนางนพมาศ ปี 2548
แหล่งข้อมูลอื่น

เว็บไซต์ของโรงเรียน
ตราสัญลักษณ์โรงเรียน
คลิปสปริงเงอร์

| คลิปสปริงเงอร์ |
| --- | --- |

ตัวผู้

ตัวเมีย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Antilopinae
เผ่า:: Neotragini
สกุล:: Oreotragus Smith, 1834
สปีชีส์:: O.  oreotragus
ชื่อทวินาม
Oreotragus oreotragus (Zimmermann, 1783)

ชนิดย่อย
 ดูในเนื้อหา

แผนที่แสดงการกระจายพันธุ์
ชื่อพ้อง
 ชื่อพ้อง O. cunenensis Zukowsky, 1924  O. hyatti Hinton, 1921  O. klippspringer (Daudin, 1802)  O. saltator (Boddaert, 1785)  O. saltatricoides Neumann, 1902  O. saltatrixoides (Temminck, 1853)  O. steinhardti Zukowsky, 1924  O. typicus Smith, 1834 
คลิปสปริงเงอร์ (อังกฤษ: Klipspringer; ชื่อวิทยาศาสตร์: Oreotragus oreotragus) เป็นแอนทิโลปขนาดเล็ก ในกลุ่มแอนทิโลปแคระ หรือแอนทิโลปเล็ก
ศัพทมูลวิทยา

คลิปสปริงเงอร์จัดเป็นสิ่งมีชีวิตเพียงชนิดเดียวเท่านั้นในสกุล  Oreotragus โดยได้รับการอนุกรมวิธานครั้งแรกเมื่อปี ค.ศ. 1783 โดยเอเบอร์ฮาร์ด เอากุสท์ วิลเฮล์ม ฟอน ซิมเมอร์มันน์ นักสัตววิทยาชาวเยอรมัน ชื่อเรียกในท้องถิ่นว่า "กลิปสปริงเงอร์" (klipspringer) มาจากการประสมกันของคำในภาษาแอฟริคานส์ว่า klip ("หิน") กับ springer ("ผู้กระโดด", "ผู้ผาดโผน") รวมความแล้วแปลว่า "นักกระโดดหน้าผา" และมีอีกชื่อหนึ่งคือ "กลิปโบก" (klipbok)
และอาจเรียกชื่อสามัญในภาษาไทยได้ว่า "กวางผา" แต่เป็นสัตว์ต่างประเภทกับกวางผาที่พบในทวีปเอเชีย แม้จะอยู่ในวงศ์เดียวกันก็ตาม
ลักษณะและพฤติกรรม

ตัวผู้มีน้ำหนักตัวประมาณ 10 กิโลกรัม ตัวเมีย 13 กิโลกรัม ความสูง 50–55 เซนติเมตร จากกีบเท้าถึงไหล่ ความยาวลำตัว 80 เซนติเมตร–1 เมตร ความยาวหาง 8 เซนติเมตร อายุโดยเฉลี่ย 10–12 ปี มีเขาเฉพาะตัวผู้เท่านั้น ขนาดความยาว 20–25 เซนติเมตร มีความเรียวแหลม ตัวเมียมีขนาดใหญ่กว่าตัวผู้เล็กน้อย ไม่มีเขา มีขนสีต่าง ๆ ออกไป เช่น เหลือง, น้ำตาลแดง, เทา แตกต่างออกไปตามภูมิประเทศเพื่ออำพรางตัว  โดยมีจุดอ่อนคือสีขาว
คลิปสปริงเงอร์ เป็นแอนทิโลปที่มีความปราดเปรียวว่องไวมาก สามารถกระโดดไปมาตามโขดหินได้อย่างคล่องแคล่ว  เนื่องจากกีบเท้ามีลักษณะพิเศษทำให้เกาะติดบนพื้นหินได้อย่างมั่นคง ส่วนใหญ่จะอาศัยอยู่เป็นคู่ เมื่อมีลูกจะซ่อนลูกไว้ประมาณ 1 เดือน เพื่อความปลอดภัย โดยเป็นสัตว์ที่มีความสามารถกระโดดได้สูงมากเป็นพิเศษ โดยกระโดดได้สูงคิดเป็น 15 เท่าของความสูงของตัว หรือประมาณ 7 เมตร ซึ่งเมื่อเทียบกับมนุษย์แล้วจะเท่ากับว่ากระโดดจากไหล่ของเทพีเสรีภาพข้ามคบเพลิงซึ่งเป็นจุดสูงสุดได้เลย
อาศัยอยู่ตามภูมิประเทศที่เป็นโขดหินหรือภูเขาหินที่มีต้นไม้ขึ้นประปราย อาศัยอยู่ได้ทั้งในพื้นที่แห้งแล้งและพื้นที่ชุ่มชื้น อาหารหลักได้แก่ ใบไม้อ่อน ๆ, รากไม้, ดอกไม้, ผลไม้ และหญ้าที่ขึ้นใหม่ในช่วงฤดูฝน เป็นสัตว์ที่จะไม่ดื่มน้ำโดยตรง แต่จะอาศัยความชื้นจากพืชพรรณต่าง ๆ ที่กินขึ้นไปแทนหล่อเลี้ยงร่างกาย ทำให้สามารถอดน้ำได้เป็นระยะเวลานาน ๆ
เป็นสัตว์ที่หากินในเวลากลางคืน โดยเฉพาะในช่วงกลางดึกและจะกระฉับกระเฉงมากเป็นพิเศษในคืนเดือนหงายหรือคืนวันเพ็ญ จะเริ่มหลับนอนพักผ่อนเมื่อใกล้สาง ในเวลากลางวันมักนอนอาบแดดเพื่ออบอุ่นร่างกาย
จากการศึกษาทางด้านวงศ์วานวิวัฒนาการ พบว่าคลิปสปริงเงอร์มีความสัมพันธ์ใกล้ชิดกับเคิร์กดิก-ดิก (Madoqua kirkii) และซูนี (Neotragus moschatus) ซึ่งเป็นแอนทิโลปขนาดเล็กเหมือนกัน โดยวิวัฒนาการมาแล้วเกือบ 14 ล้านปี โดยมีลำดับตามตางรางดังนี้:
การกระจายพันธุ์และความหลากหลาย

พบกระจายพันธุ์อย่างกว้างขวางในเอธิโอเปีย, เคนยา, แทนซาเนีย, นามิเบีย และแอฟริกาใต้ และสูญพันธุ์ไปแล้วที่บุรุนดี โดยจำแนกออกได้เป็น 11 ชนิดย่อย ดังนี้:
O. o. aceratos Noack, 1899 : คลิปสปริงเงอร์แทนซาเนียใต้ หรือโนอากคลิปสปริงเงอร์ พบกระจายพันธุ์ในแอฟริกาตะวันออกและแอฟริกาใต้ ระหว่างแม่น้ำรูฟิจิ และแซมเบซี
O. o. aureus Heller, 1913 : คลิปสปริงเงอร์สีทอง พบในเคนยา
O. o. centralis Hinton, 1921 : คลิปสปริงเงอร์แซมเบีย พบในภูมิภาคแอฟริกากลางและแอฟริกาใต้
O. o. oreotragus (Zimmermann, 1783) : เคปคลิปสปริงเงอร์ พบในแหลมกูดโฮป, แอฟริกาใต้
O. o. porteousi Lydekker, 1911 : พบในแอฟริกากลาง
O. o. saltatrixoides (Temminck, 1853) : คลิปสปริงเงอร์เอธิโอเปีย พบในที่ราบสูงเอธิโอเปีย
O. o. schillingsi Neumann, 1902 : คลิปสปริงเงอร์มาไซ  พบในแอฟริกาตะวันออก
O. o. somalicus Neumann, 1902 : คลิปสปริงเงอร์โซมาลี พบในตอนเหนือของโซมาเลีย
O. o. stevensoni Roberts, 1946 คลิปสปริงเงอร์สตีเวนสัน พบในตะวันตกของซิมบับเว
O. o. transvaalensis Roberts, 1917 : คลิปสปริงเงอร์ทรานส์เวล พบในที่ราบสูงแอฟริกาใต้และดราเกนสเบอร์ก
O. o. tyleri Hinton, 1921 : คลิปสปริงเงอร์แองโกลัน พบในนามิเบีย
แหล่งข้อมูลอื่น

ข้อมูลที่เกี่ยวข้องกับ Oreotragus oreotragus ที่วิกิสปีชีส์
"Klipspringer" . สารานุกรมบริตานิกา ค.ศ. 1911. Vol. 15 (11 ed.). 1911.
"Oreotragus oreotragus". ระบบข้อมูลการจำแนกพันธุ์แบบบูรณาการ. สืบค้นเมื่อ 8 เมษายน 2016.
อันดับย่อยสัตว์เคี้ยวเอื้อง

| อันดับย่อยสัตว์เคี้ยวเอื้อง ช่วงเวลาที่มีชีวิตอยู่: 49–0Ma  PreꞒ Ꞓ O S D C P T J K Pg N      สมัยอีโอซีนช่วงสุดท้าย - ปัจจุบัน |
| --- | --- |

สมัน (Rucervus schomburgki) เป็นสัตว์เคี้ยวเอื้องที่อยู่ในวงศ์ Cervidae หรือกวางที่สูญพันธุ์ไปแล้ว

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
อันดับย่อย:: Ruminantia

วงศ์
 Tragulidae  Moschidae  Cervidae  Giraffidae  Antilocapridae  Bovidae
สัตว์เคี้ยวเอื้อง (อังกฤษ: ruminant) เป็นอันดับย่อยของสัตว์เลี้ยงลูกด้วยนม ในอันดับสัตว์กีบคู่ (Artiodactyla) ใช้ชื่อวิทยาศาสตร์ว่า Ruminantia
สัตว์เคี้ยวเอื้องประกอบไปด้วยสัตว์ส่วนใหญ่ในอันดับนี้ ได้แก่ วัว, ควาย, แพะ, แกะ, กวาง และแอนทิโลป ลักษณะร่วมของสัตว์เคี้ยวเอื้อง ก็คือ มี กระเพาะ 4 ห้อง ที่เมื่อกินอาหารไปแล้ว คือ หญ้า คายออกมาเคี้ยวอย่างช้า ๆ อีกครั้งในเวลากลางคืน ก่อนจะถูกนำไปใช้เป็นประโยชน์ต่อร่างกาย
โดยกระเพาะของสัตว์เคี้ยวเอื้องจะแบ่งออกเป็น 4 ห้อง คือ Rumen (ผ้าขี้ริ้ว), Reticulum (รังผึ้ง), Omasum (สามสิบกลีบ) และ Abomasum (กระเพาะแท้ หรือกระเพาะจริง)
กระบวนการเคี้ยวเอื้อง

โดยการทำงานของ 3 กระเพาะแรกอาศัยเอ็นไซม์ของจุลินทรีย์เป็นตัวย่อยหมักหรือย่อยอาหาร ยกเว้นกระเพาะสุดท้ายคือกระเพาะแท้ ร่างกายสัตว์จะขับเอ็นไซม์มาช่วยย่อย เมื่อลูกสัตว์ยังเล็ก 3 กระเพาะแรกยังไม่พัฒนา อาหารที่เป็นของเหลวจะไหลผ่านลำคอผ่านช่องแคบนี้ ตรงไปยังกระเพาะอาหารแท้ อาหารถูกย่อยดูดซึมไปยังทางเดินอาหารส่วนล่าง คือ ลำไส้ต่อไป ซึ่งระยะนี้ระบบการย่อยอาหารจะเหมือนสัตว์กระเพาะเดี่ยว เมื่อ 3 กระเพาะแรกพัฒนา (ประมาณ 6 สัปดาห์) จะขยายใหญ่ ถ้าสัตว์โตเต็มที่ขนาดของ 2 กระเพาะแรกจะมีความจุประมาณร้อยละ 60-85 ของความจุของกระเพาะทั้งหมด
ผ้าขี้ริ้วมีหน้าที่รับอาหารจากการผ่านขบวนการเคี้ยวที่มีอาหารในรูปของแข็งและปนกับน้ำลายปริมาณมาก (ในน้ำลายจะเป็นแหล่งไนโตรเจน คือ ยูเรีย และมิวโคโปรตีน มีฟอสฟอรัสและโซเดียม ซึ่งจุลินทรีย์จะนำไปใช้ และน้ำลายทำหน้าที่รักษาระดับความเป็นกรดด่าง และกระเพาะอื่น ๆ) อาหารจะถูกแยก ส่วนบนจะเป็นอาหารในรูปของแข็ง ส่วนล่างเป็นรูปของเหลวและอาหารแข็งที่ย่อยมีขนาดเล็กแล้ว โดยการหดตัวของผนังผ้าขี้ริ้ว อาหารชิ้นใหญ่จะถูกดันให้อยู่ด้านบนส่วนหน้า เมื่อสัตว์ต้องการเคี้ยวเอื้อง กระเพาะส่วนรังผึ้ง และผ้าขี้ริ้ว จะหดตัวมีแรงดันอาหารขยอกออกมาที่ปาก อาหารก้อนที่ถูกนำมาเคี้ยวเอื้องเรียกว่าบอลัส มีจุลินทรีย์ติดมาเป็นจำนวนมาก เมื่อเคี้ยวเอื้องแล้วจะกลืนกลับไปที่ผ้าขี้ริ้ว ทำการคลุกเคล้าใหม่อาหารขนาดใหญ่ก็ขยอกออกมาเคี้ยวเอื้อง อาหารขนาดเล็กก็ส่งไปยังรังผึ้ง ส่วนที่เป็นแก๊สก็เรอออกมา ส่วนที่เป็นสารละลายจะถูกดูดซึมผ่านผนังผ้าขี้ริ้ว เข้าสู่กระแสเลือดทันที  รังผึ้งมีหน้าที่ดันอาหารที่มีขนาดใหญ่กลับไปที่ผ้าขี้ริ้วและปล่อยอาหารขนาดเล็กไปยังสามสิบกลีบ  ซึ่งมีหน้าที่ย่อยอาหารต่อโดยอาศัยจุลินทรีย์ที่ติดมาจากผ้าขี้ริ้วและรังผึ้ง อาหารที่ถูกย่อยเป็นสารละลายจะถูกดูดซึมผ่านเข้าสู่กระแสเลือด ส่วนที่เหลือก็เข้าสู่กระเพาะแท้ กระเพาะแท้มีหน้าที่เหมือนสัตว์กระเพาะเดี่ยว คือ ย่อยอาหารและย่อยจุลินทรีย์ที่ติดมากับอาหาร ทำให้สัตว์ได้รับกรดอะมิโนจากเซลล์จุลินทรีย์ และวิตามินต่าง ๆ ที่จุลินทรีย์สังเคราะห์ขึ้นมา สารละลายนี้ก็จะถูกดูดซึมเข้ากระแสเลือด
การจำแนก

สัตว์เคี้ยวเอื้องสามารถแบ่งออกเป็นวงศ์ต่าง ๆ ได้ดังนี้
Tragulidae
Moschidae
Cervidae
Giraffidae
Antilocapridae
Bovidae
แหล่งข้อมูลอื่น

ภาพแสดงถึงกระเพาะของสัตว์ในอันดับย่อยนี้
จุรินทร์ ลักษณวิศิษฏ์

| จุรินทร์ ลักษณวิศิษฏ์ม> ป.ช. ม.ว.ม. |
| --- | --- |
จุรินทร์ ใน พ.ศ. 2552

รองนายกรัฐมนตรีไทย
ดำรงตำแหน่ง 10 กรกฎาคม พ.ศ. 2562 – 1 กันยายน พ.ศ. 2566   (4 ปี 1 เดือน 22 วัน)
นายกรัฐมนตรี: ประยุทธ์ จันทร์โอชา
รัฐมนตรีว่าการกระทรวงพาณิชย์
ดำรงตำแหน่ง 10 กรกฎาคม พ.ศ. 2562 – 1 กันยายน พ.ศ. 2566   (4 ปี 1 เดือน 22 วัน)
นายกรัฐมนตรี: ประยุทธ์ จันทร์โอชา
ก่อนหน้า: สนธิรัตน์ สนธิจิรวงศ์
ถัดไป: ภูมิธรรม เวชยชัย
รัฐมนตรีว่าการกระทรวงสาธารณสุข
ดำรงตำแหน่ง 15 มกราคม พ.ศ. 2553 – 8 สิงหาคม พ.ศ. 2554   (1 ปี 6 เดือน 24 วัน)
นายกรัฐมนตรี: อภิสิทธิ์ เวชชาชีวะ
ก่อนหน้า: วิทยา แก้วภราดัย
ถัดไป: วิทยา บุรณศิริ
รัฐมนตรีว่าการกระทรวงศึกษาธิการ
ดำรงตำแหน่ง 20 ธันวาคม พ.ศ. 2551 – 15 มกราคม พ.ศ. 2553   (1 ปี 26 วัน)
นายกรัฐมนตรี: อภิสิทธิ์ เวชชาชีวะ
ก่อนหน้า: ศรีเมือง เจริญศิริ
ถัดไป: ชินวรณ์ บุณยเกียรติ
รัฐมนตรีประจำสำนักนายกรัฐมนตรี
ดำรงตำแหน่ง 14 พฤศจิกายน พ.ศ. 2540 – 9 พฤศจิกายน พ.ศ. 2543   (2 ปี 11 เดือน 26 วัน)
นายกรัฐมนตรี: ชวน หลีกภัย
ประธานคณะกรรมการประสานงานพรรคการเมืองฝ่ายค้านในสภาผู้แทนราษฎร
ดำรงตำแหน่ง 31 สิงหาคม พ.ศ. 2554 – 8 ธันวาคม พ.ศ. 2556  (2 ปี 3 เดือน 8 วัน)
ถัดไป: สุทิน คลังแสง
หัวหน้าพรรคประชาธิปัตย์
ดำรงตำแหน่ง 15 พฤษภาคม พ.ศ. 2562 – 14 พฤษภาคม พ.ศ. 2566   (3 ปี 11 เดือน 29 วัน) รักษาการ: 14 พฤษภาคม – 14 พฤศจิกายน พ.ศ. 2566  (184 วัน)
ก่อนหน้า: อภิสิทธิ์ เวชชาชีวะ
ถัดไป: เฉลิมชัย ศรีอ่อน
สมาชิกสภาผู้แทนราษฎร จังหวัดพังงา
ดำรงตำแหน่ง 27 กรกฎาคม พ.ศ. 2529 – 6 มกราคม พ.ศ. 2544   (14 ปี 5 เดือน 10 วัน)
ก่อนหน้า: บรม ตันเถียร
ถัดไป: จุฤทธิ์ ลักษณวิศิษฏ์
สมาชิกสภาผู้แทนราษฎร ระบบบัญชีรายชื่อ
อยู่ในวาระ
เริ่มดำรงตำแหน่ง  6 มกราคม พ.ศ. 2544   (24 ปี 1 เดือน 26 วัน)
 
ข้อมูลส่วนบุคคล
เกิด: 15 มีนาคม พ.ศ. 2499 (68 ปี) อำเภอท้ายเหมือง จังหวัดพังงา ประเทศไทย
พรรคการเมือง: ประชาธิปัตย์ (2529–ปัจจุบัน)
คู่สมรส: อรอนงค์ ลักษณวิศิษฏ์
ลายมือชื่อ: 

จุรินทร์ ลักษณวิศิษฏ์ ม.ป.ช. ม.ว.ม. (เกิด 15 มีนาคม พ.ศ. 2499) ชื่อเล่น อู๊ด เป็นนักการเมืองชาวไทย อดีตรองนายกรัฐมนตรี รัฐมนตรีว่าการกระทรวงพาณิชย์ กรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กรรมการในคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 ประธานกรรมการในคณะกรรมการร่วมภาครัฐและเอกชนกระทรวงพาณิชย์ และรองประธานคนที่ 2 ในคณะกรรมการรัฐมนตรีฝ่ายเศรษฐกิจ ในรัฐบาลพลเอก ประยุทธ์ จันทร์โอชา อดีตหัวหน้าพรรคประชาธิปัตย์ อดีตรัฐมนตรีว่าการกระทรวงสาธารณสุข สมาชิกสภาผู้แทนราษฎร 11 สมัย (สมาชิกสภาผู้แทนราษฎรจังหวัดพังงา 6 สมัย และแบบบัญชีรายชื่อ 5 สมัย)
ประวัติ

จุรินทร์ เคยดำรงตำแหน่งรัฐมนตรีช่วยว่าการกระทรวงพาณิชย์ และ รัฐมนตรีช่วยว่าการกระทรวงเกษตรและสหกรณ์ ในสมัยรัฐบาลชวน 1 และ ดำรงตำแหน่งรัฐมนตรีประจำสำนักนายกรัฐมนตรี ในสมัยรัฐบาลชวน 2 นอกจากนี้เคยดำรงตำแหน่ง ประธานคณะกรรมการประสานงานพรรคร่วมรัฐบาล และ ประธานคณะกรรมการประสานงานพรรคร่วมฝ่ายค้าน (2 สมัย)
ด้านการทำงานในสภาผู้แทนราษฎร ในปี พ.ศ. 2529 นายจุรินทร์ ได้รับเลือกเป็น ส.ส.ดาวรุ่ง (ส.ส. ใหม่ดีเด่น) โดยสื่อมวลชนสายรัฐสภา และได้รับการโหวตจาก สมาคมสังคมศาสตร์แห่งประเทศไทย ให้เป็นคณะกรรมาธิการดีเด่น จากบทบาทใน คณะกรรมาธิการการท่องเที่ยว สภาผู้แทนราษฎร กรณีดำเนินการทวงคืน ทับหลังนารายณ์บรรทมสินธุ์ จากสหรัฐ จนเป็นผลสำเร็จ
ตั้งแต่การเลือกตั้งปี พ.ศ. 2544 นายจุรินทร์ได้ย้ายไปลงสมัครในระบบบัญชีรายชื่อ โดยให้ นายจุฤทธิ์ ลักษณวิศิษฎ์ น้องชายลงสมัคร ส.ส.เขต แทน และในการเลือกตั้ง พ.ศ. 2550 นายจุรินทร์ ลงสมัครรับเลือกตั้ง ส.ส.แบบสัดส่วน กลุ่มที่ 8 ในลำดับที่ 4 และได้รับการเลือกตั้ง
ภายหลังการเลือกตั้ง พ.ศ. 2550 และมีการจัดตั้งรัฐบาลนายสมัคร สุนทรเวช พรรคประชาธิปัตย์ที่เป็นฝ่ายค้านพรรคเดียวได้ประกาศจัดตั้ง รัฐบาลเงา หรือ ครม.เงา ขึ้น ในเดือนกุมภาพันธ์ พ.ศ. 2551 และ นายจุรินทร์ ได้รับเลือกจากที่ประชุมพรรค ให้ทำหน้าที่ รัฐมนตรีว่าการกระทรวงพลังงานเงา
การศึกษา

จุรินทร์เกิดที่อำเภอท้ายเหมือง  จังหวัดพังงา เริ่มศึกษาในระดับประถมศึกษา จากโรงเรียนศิริราษฎร์วิทยา จังหวัดพังงา (สอบได้ที่ 1 ของจังหวัด) ศึกษาต่อระดับมัธยมศึกษา ที่โรงเรียนสวนกุหลาบวิทยาลัย สำเร็จปริญญาตรี รัฐศาสตรบัณฑิต สาขาบริหารรัฐกิจ (สิงห์แดง) จากมหาวิทยาลัยธรรมศาสตร์ และระดับปริญญาโท รัฐประศาสนศาสตรมหาบัณฑิต สาขานโยบายสาธารณะและการวางแผน จากสถาบันบัณฑิตพัฒนบริหารศาสตร์ (นิด้า)
การทำงาน

สมาชิกสภาผู้แทนราษฎร พ.ศ. 2529, 2531, 2535/1, 2535/2, 2538, 2539, 2544, 2548, 2550, 2554, 2562, 2566
เลขานุการคณะกรรมาธิการการท่องเที่ยว ปี 2529 – 2531
เลขานุการ รัฐมนตรีว่าการกระทรวงสาธารณสุข ปี 2531
รองเลขาธิการนายกรัฐมนตรี ปี 2532
เลขานุการ รัฐมนตรีว่าการกระทรวงเกษตรและสหกรณ์ ปี 2533
โฆษกพรรคประชาธิปัตย์ ปี 2532 – 2535
รัฐมนตรีช่วยว่าการกระทรวงพาณิชย์ ปี 2535
รัฐมนตรีช่วยว่าการกระทรวงเกษตรและสหกรณ์ ปี 2537 - 2538
ประธานคณะกรรมการประสานงานพรรคร่วมฝ่ายค้าน ปี 2539 – 2540
ประธานคณะกรรมการประสานงานพรรคร่วมรัฐบาล ปี 2540 – 2543
รัฐมนตรีประจำสำนักนายกรัฐมนตรี ปี 2540 – 2543
ประธานคณะกรรมการประสานงานพรรคร่วมฝ่ายค้าน ปี 2544 – 5 มกราคม 2548
ที่ปรึกษาคณะกรรมาธิการกิจการสภา สภาผู้แทนราษฎร ปี 2548
รองหัวหน้าพรรคประชาธิปัตย์ ปี 2546 - 15 พฤษภาคม 2562
รัฐมนตรีเงาว่าการกระทรวงพลังงาน
รัฐมนตรีว่าการกระทรวงศึกษาธิการ 20 ธันวาคม 2551 - 17 มกราคม 2553
รัฐมนตรีว่าการกระทรวงสาธารณสุข 18 มกราคม 2553 - 9 สิงหาคม 2554
ประธานคณะกรรมการประสานงานพรรคร่วมฝ่ายค้าน ปี 2554 – 2557
หัวหน้าพรรคประชาธิปัตย์ (15 พฤษภาคม 2562 - 14 พฤษภาคม 2566)
รองนายกรัฐมนตรี (10 กรกฎาคม 2562 - 1 กันยายน 2566)
รัฐมนตรีว่าการกระทรวงพาณิชย์ (10 กรกฎาคม 2562 - 1 กันยายน 2566)
ประธานคณะกรรมการกองทุนฟื้นฟูและพัฒนาเกษตรกร (2562 -ปัจจุบัน)
การทำงาน > รัฐบาลนายอภิสิทธิ์ เวชชาชีวะ

นายจุรินทร์ ได้รับตำแหน่งรัฐมนตรีว่าการกระทรวงศึกษาธิการ ในคณะรัฐมนตรีคณะที่ 59 ของไทย ซึ่งจากการสำรวจความคิดเห็นของประชาชนโดยสำนักเอแบคโพล เกี่ยวกับผลงานของรัฐบาลในรอบ 1 ปี พบว่าผลงานด้านการศึกษา คือ การเรียนฟรี 15 ปี มีคะแนนอยู่ในอันดับที่ 3 (7.28 คะแนน) นับได้ว่าเป็นผลงานที่อยู่ในระดับที่น่าพึงพอใจของรัฐบาล
จากกรณีการลาออกจากตำแหน่งของนายวิทยา แก้วภราดัย รัฐมนตรีว่าการกระทรวงสาธารณสุข ทำให้คณะกรรมการบริหารพรรคประชาธิปัตย์ มีมติให้นายจุรินทร์ ย้ายไปดำรงตำแหน่ง รัฐมนตรีว่าการกระทรวงสาธารณสุขแทน ซึ่งผลการสำรวจความคิดเห็นของประชาชนในปี พ.ศ. 2553 ยังพบว่านายจุรินทร์ ได้รับคะแนนเฉลี่ยความพึงพอใจเป็นลำดับที่ 1 ของรัฐมนตรีในรัฐบาลดังกล่าว โดยได้รับคะแนน 6.02 จากคะแนนเต็ม 10
การทำงาน > รัฐบาลพลเอกประยุทธ์ 2

เมื่อปี พ.ศ. 2562 จุรินทร์ ได้รับตำแหน่งรองนายกรัฐมนตรีและรัฐมนตรีว่าการกระทรวงพาณิชย์ ในคณะรัฐมนตรีคณะที่ 62 ของไทย
ในช่วงที่เขาดำรงตำแหน่งนั้นเกิดกรณีอื้อฉาวจากข้อกล่าวหาทุจริตซื้อถุงมือยางขององค์การคลังสินค้ามูลค่าหลักแสนล้านบาท ซึ่งฝ่ายค้านเปิดเผยว่ามีคนใกล้ชิดของเขาเกี่ยวข้องด้วย และมีความล่าช้าในการตามตัวมาลงโทษ
ในเดือนกรกฎาคม 2565 เขาแถลงว่าตนมีผลงานในการตรึงราคาสินค้า 936 รายการท่ามกลางภาวะเงินเฟ้อ รวมทั้งราคาบะหมี่กึ่งสำเร็จรูปไว้ที่ซองละ 6 บาท แต่ในเดือนสิงหาคม 2565 กระทรวงพาณิชย์อนุมัติให้บะหมี่กึ่งสำเร็จรูปขึ้นราคาเป็นซองละ 7 บาท
ในวันอาทิตย์ที่ 14 พฤษภาคม พ.ศ. 2566 จุรินทร์ตัดสินใจลาออกจากตำแหน่งหัวหน้าพรรคประชาธิปัตย์หลังจากความพ่ายแพ้จากการเลือกตั้งที่จัดขึ้นในวันดังกล่าว